DA Den Europæiske Unions Tidende C 158/12

Offentliggørelse af en ændringsansøgning efter artikel 6, stk. 2, i Rådets forordning (EF) nr. 510/2006 om beskyttelse af geografiske betegnelser og oprindelsesbetegnelser for landbrugsprodukter og fødevarer

2010/C 158/09

Denne offentliggørelse giver ret til at gøre indsigelse mod ændringsansøgningen efter artikel 7 i Rådets forordning (EF) nr. 510/2006 (1). Indsigelser skal være Kommissionen i hænde senest seks måneder efter datoen for offentliggørelsen.

ÆNDRINGSANSØGNING

RÅDETS FORORDNING (EF) Nr. 510/2006

Ændringsansøgning efter artikel 9

»WELSH BEEF«

EF-Nr.: UK-PGI-0105-0057-16.04.2007

BGB ( X ) BOB ( )

1. Overskrift i varespecifikationen, der er berørt af ændringen:

—  Navn — Beskrivelse —  Geografisk område — Bevis for oprindelse — Fremstillingsmetode — Tilknytning — Mærkning —  Krav i nationale bestemmelser —  Andet

2. Ændringernes art:

— Ændring af enhedsdokument eller resumé —  Ændring af varespecifikation for en registreret BGB eller BOB, for hvilken hverken enhedsdokumentet eller resuméet er blevet offentliggjort —  Ændring af varespecifikation, der ikke kræver nogen ændring af det offentliggjorte enhedsdokument (artikel 9, stk. 3, i forordning (EF) nr. 510/2006) —  Midlertidig ændring af varespecifikation som følge af offentlige myndigheders indførelse af obligatoriske dyre- eller plantesundhedsforanstaltninger (artikel 9, stk. 4, i forordning (EF) nr. 510/2006)

3. Ændringer:

Hybu Cig Cymru — Meat Promotion Wales (HCC) er den industriledede organisation, der er ansvarlig for udvikling, salgsfremme og afsætning af walisisk oksekød. I juli 2004 overtog HCC på anmodning af den walisiske regionalregering opgaven som tilsynsførende for BGB-betegnelsen »Welsh Beef«.

HCC rådførte sig med erhvervsrepræsentanter om BGB-betegnelsen »Welsh Beef« for at fastslå, om den nuværende BGB er tilstrækkelig med hensyn til værdi, begrænsninger og fremtidigt potentiel. Der blev indkaldt synspunkter om de bedste metoder til at maksimere værdien af walisisk oksekød, og hvordan BGB-betegnelsen bedst kan udnyttes i denne sammenhæng. Der var enighed om, at BGB-betegnelsen skal afspejle den nuværende situation for walisisk industri, og at ændringerne skal øge tilsynet og kontrollen med BGB i fremtiden.

Foreslåede ændringer

3.1. Beskrivelse:

Ændringer Begrundelse Indsættelse af: »primakvæg (kvæg, der ikke har avlet).« For at sikre, at kun primakvæg kan modtage BGB-betegnelsen Welsh Beef. Udtrykket »opdrættet« fjernes. For at begrænse usikkerheden omkring betydningen af ordet »opdrættet.« Indsættelse af målkategorier af klassifikationer af slagtekroppe og kropsbygning for walisisk oksekød. For yderligere at definere BGB for walisisk oksekød ved at fremhæve de normer, som oksekødsprodukter skal opfylde. Indsættelse af: »Historisk set omfatter de traditionelle kvægracer navnlig Welsh Black og Hereford. Disse racer udgør fortsat grundlaget for kvægavl og produktion af oksekød i Wales i dag. Walisisk oksekød er afledt af de traditionelle racer i Wales, og disse racer er blevet krydset indbyrdes og med andre anerkendte racer.« For at understrege, at BGB Welsh Beef er afledt af de traditionelle racer i Wales. Indsættelse af: »Kvæg slagtes og bearbejdes i HCC-godkendte slagterier og forarbejdningsvirksomheder for at sikre, at brand og integritet i forbindelse med BGB Welsh Beef beskyttes.« For at sikre, at brand og integritet i forbindelse med BGB Welsh Beef beskyttes gennem passende kontrol og tilsyn.

3.2. Bevis for oprindelse:

Ændring Begrundelse Indsættelse af: »HCC er den industriledede organisation, der er ansvarlig for udvikling, salgsfremme og afsætning af walisisk oksekød.« HCC har på anmodning af den walisiske regionalregering påtaget sig at føre tilsyn med BGB-betegnelsen Welsh Beef. Indsættelse af: »HCC-kontrolordningen sikrer, at oksekød, der er mærket som »Welsh Beef«, opfylder specifikationerne. Alle slagterier og forarbejdningsvirksomheder, der ønsker at benytte betegnelsen for walisisk oksekød, skal hvert år over for det af HCC udpegede kontrolorgan godtgøre, at oksekødet opfylder BGB-specifikationerne, og at virksomheden opfylder retningslinjerne for bedste praksis. Godkendelsen gives i form af et certifikat, der tydeligt fremvises et sted i lokalerne. HCC foretager også stikprøvekontrol af slagteriernes og forarbejdningsvirksomhedernes godkendelse og giver tilladelse til at benytte BGB Welsh Beef. HCC-kontrolordningens kriterier vil fortsat blive udviklet.« Integriteten af BGB Welsh Beef sikres gennem passende kontrol og tilsyn, og HCC har ret til at føre tilsyn med alle virksomheder, der benytter betegnelsen. Indsættelse af: »På alle produktionstrin føres der journaler for at garantere produkternes sporbarhed. Slagterierne registrerer slagtenumre, slagtedatoer, klassifikationsoplysninger og oplysninger om den kolde slagtekropsvægt. Oplysningerne anføres på et mærkat, der fastgøres på slagtekroppen, og vil kunne kontrolleres af HCC.« HCC vil mindst en gang om året kontrollere mærkningsoplysninger for at føre tilsyn med BGB Welsh Beef. Indsættelse af: »Mindstekravene til produkternes sporbarhed er: Kvæg opdrættet ekstensivt på græsningsarealer. Veterinærregistre efter myndighedernes krav. Sporbarhed i overensstemmelse med anerkendte landbrugsgarantiordninger eller tilsvarende. Transport- og slagtningsidentifikation ifølge myndigheders forskrifter.« For at sikre, at sporbarhedskravene for BGB Welsh Beef opfylder HCC-kontrolordningens kriterier.

3.3. Fremstillingsmetode:

Ændring Begrundelse Indsættelse af: »Kvæg må ikke have avlet og slagtes, når de er 24-48 måneder gamle.« For at fremhæve slagtealders-kategorien for kvæg, som kan omfattes af BGB Welsh Beef. Den tidligere aldersgruppe var for begrænsende og forhindrede, at mere modne dyr kunne omfattes af BGB. For at forhindre, at gammelt kvæg indgår i ordningen, gælder vare-specifikationen nu kun for primakvæg (dvs. kvæg, som ikke har avlet). Indsættelse af: »Kødet skal stamme fra kvæg, der er født og opdrættet i Wales.« For at understrege, at BGB Welsh Beef er afledt af kvæg, der er født og opdrættet i Wales. Indsættelse af: »Kvæg slagtes og forarbejdes på HCC-godkendte slagterier og forarbejdnings-virksomheder for at sikre, at brand og integritet i forbindelse med BGB Welsh Beef beskyttes.« For at sikre, at brand og integritet i forbindelse med BGB Welsh Beef beskyttes gennem passende kontrol og tilsyn. Indsættelse af: »Slagterier og forarbejdningsvirksomheder, der kan modtage godkendelse i forbindelse med HCC-kontrolordningen, er ikke begrænset til det afgrænsede geografiske område — Wales.« For at tydeliggøre definitionen af BGB Welsh Beef. Indsættelse af: »Dyrene slagtes og tilskæres på slagteriet efter anerkendte branchespecifikationer eller med henblik på at opfylde retlige krav eller kundekrav.« For at tydeliggøre definitionen af BGB Welsh Beef. Den tidligere tilskæringsspecifikation gav kun mulighed for en specifikation ifølge Meat and Livestock Commission, som blev anset for at være for restriktiv. Indsættelse af: »Alle udskæringer skal identificeres som »Welsh Beef« gennem passende mærkning (jf. punkt 4.8).« For at sikre, at udskæringer af walisisk oksekød mærkes i overensstemmelse med BGB.

3.4. Tilknytning:

Ændring Begrundelse Indsættelse af: »De racer, der navnlig blev anvendt, var de lokale racer Welsh Black eller Hereford.« »De karakteristiske kendetegn for walisisk oksekød skyldes påvirkningen fra de traditionelle racer, som fortsat danner grundlaget for kvægavl og produktion af oksekød i Wales.« For at understrege, at BGB Welsh Beef er afledt af de traditionelle racer i Wales.

3.5. Mærkning:

Ændring Begrundelse Indsættelse af: »Den geografiske betegnelse »Welsh Beef« skal være anført på slagtekroppe, dele af slagtekroppe og udskæringer sammen med HCC's registrerede varemærke for walisisk oksekød og BGB-symbolet.« For at sikre, at dele af slagtekroppe og udskæringer mærkes på passende vis, og beskytte integriteten af BGB og varemærket for walisisk oksekød. Indsættelse af: »HCC yder vejledning om mærkning. Mærkningsordninger vil indgå i kontrollen efter HCC's kontrolordning.« For at sikre, at alle slagterier og forarbejdningsvirksomheder ved, hvor de kan få vejledning om mærkning, og at denne BGB ikke misbruges.

ENHEDSDOKUMENT

RÅDETS FORORDNING (EF) Nr. 510/2006

»WELSH BEEF«

EF-Nr.: UK-PGI-0105-0057-16.04.2007

BGB ( X ) BOB ( )

1. Navn:

»Welsh Beef«

2. Medlemsstat eller tredjeland:

Det Forenede Kongerige

3. Beskrivelse af landbrugsproduktet eller fødevaren:

3.1. Produktets art:

Kategori 1.1 — Fersk kød og slagteaffald

Beskrivelse af det produkt, som navnet i (1) henviser til:

Welsh Beef er navnet på slagtekroppe eller udskæringer af kød fra primakvæg (dvs. kvæg, der ikke har avlet), som er født og opdrættet i Wales. Producenter af Welsh Beef tilstræber at opnå slagtekropsklassifikationen R for kropsbygning eller bedre og 4L for fedtindhold eller magrere (jf. følgende tabel).

EUROP-skemaet for klassifikation af slagtekroppe for Welsh Beef

Fedtindhold 1 2 3 4L 4H 5L 5H Kropsbygning E x x x x U + x x x x – U x x x x R x x x x O + – O P + – P x angiver målklassifikationer for slagtekroppe for Welsh Beef.

Historisk set omfatter de traditionelle kvægracer i Wales navnlig Welsh Black og Hereford. Disse racer udgør fortsat grundlaget for kvægavl og produktion af oksekød i Wales i dag. Walisisk oksekød er udviklet af de traditionelle racer i Wales, og disse racer er blevet krydset indbyrdes og med andre anerkendte racer.

Kvæg må ikke have avlet og slagtes, når de er 24-48 måneder gamle.

Kvæg slagtes og forarbejdes på slagterier og forarbejdningsvirksomheder, der er godkendt efter Hybu Cig Cymru — Meat Promotion Wales (HCC) kontrolordningen for at sikre, at brand og integritet i forbindelse med BGB Welsh Beef beskyttes. Ordningen sikrer, at oksekød, der er mærket som »Welsh Beef«, opfylder specifikationerne. Alle slagterier og forarbejdningsvirksomheder, der ønsker at benytte betegnelsen for walisisk oksekød, skal hvert år over for det af HCC udpegede kontrolorgan godtgøre, at oksekødet opfylder BGB-specifikationerne, og at virksomheden opfylder retningslinjerne for bedste praksis. HCC foretager også stikprøvekontrol af slagteriernes og forarbejdningsvirksomhedernes godkendelse og giver tilladelse til at benytte BGB Welsh.

Efter slagtning og tilskæring kan oksekødet markedsføres som hele eller halve slagtekroppe eller fjerdinger (for/bag) eller som udskæringer (inkl. hakkekød).

Kødprofilerne er generelt konvekse med en meget god udvikling af muskulatur og en bred tyk ryg op til en velafrundet skulder. Kødet er fast med en løs og konsistent tekstur, og de veludviklede muskler har en dyb rød farve med gullighvidt fedt. Kødet er generelt godt marmoreret.

3.2. Råmaterialer:

—

3.3. Foder (kun for produkter af animalsk oprindelse):

Kvæg opdrættes ekstensivt på græsningsarealer inden for det geografiske område efter traditionelle kvægavlsmetoder i Wales.

Hvis græsning på græsningsarealer suppleres med foder, vil dette foder om muligt stamme fra det geografiske område.

3.4. Særlige produktionstrin, der skal finde sted i det udpegede geografiske område:

Hver producent kontrollerer sin egen besætning af kreaturer, der opdrættes ekstensivt på naturlige græsningsarealer. Dyrene sælges enten til slagterier eller på kvægmarkeder. Kødet skal stamme fra kvæg, der er født og opdrættet i Wales og er slagtet/forarbejdet på slagterier/forarbejdningsvirksomheder, som er godkendt efter HCC-kontrolordningen. Dyrene slagtes og tilskæres på slagteriet efter anerkendte branchespecifikationer eller med henblik på at opfylde retlige krav eller kundekrav.

Slagterier og forarbejdningsvirksomheder, der kan godkendes efter HCC-kontrolordningen, er ikke begrænset til det afgrænsede geografiske område — Wales.

På alle produktionstrin føres der journaler for at sikre produkternes sporbarhed. Slagterierne registrerer slagtenummer, slagtedato, klassifikationsoplysninger og oplysninger om den kolde slagtekropsvægt. Oplysningerne anføres på et mærkat, der fastgøres på slagtekroppen og vil kunne kontrolleres af HCC.

3.5. Særlige regler om opskæring, rivning, emballering osv.:

Ikke relevant.

3.6. Særlige regler om mærkning:

Den geografiske betegnelse »Welsh Beef« skal være anført på slagtekroppe, dele af slagtekroppe eller udskæringer sammen med HCC's registrerede varemærke for Welsh Beef og BGB-symbolet.

4. Nøjagtig afgrænsning af det geografiske område:

Hele Wales.

5. Tilknytning til det geografiske område:

5.1. Det geografiske områdes specificitet:

Der foreligger en rig dokumentation om den walisiske kvægavls betydning siden kelterne, romerne, normannerne og op til vor tid. Der findes mange historiske henvisninger til walisisk kvægavl i »The Drovers’ Roads of Wales« og »Medieval Wales« af Hewitt.

Et karakteristisk kendetegn ved walisisk oksekød er, at kvæget græsser på de frodige naturlige græsningsarealer i Wales, der nyder godt af det våde og milde walisiske klima og den særlige topografi.

Langs hele den 1 200 km lange walisiske kystlinje og inde i landet findes der svungne og flugtende landskaber, der sømløst forbinder bjerge, bakker, dale og søer. Der falder store regnbørsmængder i Wales, som er perfekt egnet til kvægavl på naturlige græsningsarealer. Dette henslængte, smaragdgrønne tæppe af arealer og arealer af saftigt grønt græs bidrager sammen med hedeområder og lokale duftende vilde urter til den karakteristiske smag af Welsh Beef.

5.2. Produktets specificitet:

Kun kvæg, der er født og opdrættet i Wales, og som derfor knytter produktet direkte til det geografiske område, hvor oksekødet produceres, kan betegnes »Welsh Beef«.

For at sikre, at forbrugerne kan købe produkter af konsistent kvalitet, skal kvæget være primakvæg (dvs. kvæg der ikke har avlet), og kvæget skal slagtes 24-48 måneder gamle. Producenter af Welsh Beef tilstræber at opnå slagtekropsklassifikationen R for kropsbygning eller bedre og 4L for fedtindhold eller magrere.

Et karakteristisk kendetegn ved Welsh Beef skyldes påvirkningen fra de traditionelle kvægracer, der fortsat danner grundlaget for kvægavl og produktion af oksekød i Wales, og som Welsh Beef er afledt af.

Kødet skal stamme fra kvæg, der er slagtet/forarbejdet i godkendte slagterier/forarbejdningsvirksomheder. Dyrene slagtes og tilskæres i slagteriet efter anerkendte branchespecifikationer eller med henblik på at opfylde retlige krav eller kundekrav.

5.3. Årsagssammenhæng mellem det geografiske område og kvaliteten af eller kendetegn ved produktet (for BOB) eller produktets særlige kvalitet, ry eller andre kendetegn (for BGB):

Welsh Beef nyder godt af en række konkurrencedygtige produktionsfordele. Traditionelle kvægracer opdrættes i et ideelt miljø med brug af afprøvede avlsmetoder, der suppleres med moderne avlsmetoder. Disse forhold skaber den enestående karakter og særpræg ved Welsh Beef.

År efter år og generation efter generation anvender de walisiske kvægavlere navnlig på små familielandbrug deres viden om græs- og kvægavl på naturlige græsningsarealer til at dyrke kvæg og producere oksekød af højeste kvalitet. Over flere århundreder har de med deres indsats og hårde arbejde skabt en kvalitetsproduktion med høje normer og med de mest effektive og miljøvenlige metoder, der har bidraget til at forme Wales' landskaber, kultur og identitet.

Walisiske landbrug er typisk familiebrug med blandede besætninger af får og kvæg. Bedrifterne i Wales er generelt mindre end bedrifterne i UK som helhed. De mindre gennemsnitlige bedriftsstørrelser medfører mindre kvægbesætninger og en anden arbejdsstruktur. De walisiske kvægavleres avlsviden er gået i arv fra generation til generation. Hver producent kontrollerer sin egen kvægbesætning, der opdrættes ekstensivt på naturlige græsningsarealer. Dyrene sælges til slagterier eller på husdyrmarkeder. På alle produktionstrin føres der journaler for at sikre, at produkterne kan spores.

Den effektive produktion og brug af græs spiller en vigtig rolle for produktionen af walisisk oksekød. I mange områder af Wales er græsarealerne blandet med hedearealer og lokale duftende vilde urter, som alle bidrager til den særlige karakter af Welsh Beef. De walisiske landmænds viden om græsavl er kendt over hele verden, og walisiske landmænd vinder ofte præmier for deres forvaltning af græsningsarealer.

Henvisning til offentliggørelse af specifikationen:

(artikel 5, stk. 7, i forordning (EF) nr. 510/2006)

http://www.defra.gov.uk/foodfarm/food/industry/regional/foodname/products/documents/welsh-beef.pdf

(1) EUT L 93 af 31.3.2006, s. 12.